
hepatitis, liver cirrho-  LIVER CANCER IN THE REPUBLIC OF MOLDOVA 
sis, primary liver can- Introduction. The burden of liver diseases is a major health issue, being underestimated 
cer, prevalence, mor- both at national and international level. In the Republic of Moldova, there are over 70 
bidity, risk factors. thousand patients with chronic hepatitis and over 10 thousand people suffering from liver 
cirrhosis. 70% of patients with cirrhosis develop liver cancer. Over 2,000 patients die an- 
nually from complications caused by liver cirrhosis, and over 400 patients die due to pri- 
mary liver cancer. 
Material and methods. The statistical analysis of 2000-2019 reports, presented by 
Agency for Public Health, as well as o0f.3666 patient medical records retrieved from „Timo- 
fei Mosneaga ” Republican Hospital, „Toma Ciorba” Clinical Hospital and “Sfinta Treime” 
Clinical Hopital was carried out. 
Results. 89290 cases of chronic hepatitis, liver cirrhosis and liver cancer have been offi- 
cially registered. Most of them exhibited a viral etiology. The death rate was mostly rec- 
orded in patients aged 70-79. The mean age of patients with chronic hepatitis was 
57.74+ 11.22, liver cirrhosis - 56.21+10.17, and liver cancer- 59.05+10.94. The risk factors 
included unprotected sex, use of sharp objects, scissors and syringes, noncompliance with 
dietary regimens, alcohol and tobacco use, etc. Close relatives were also investigated for 
the presence of viral markers in only 38.81% cases of chronic hepatitis and in 24.37% 
patients with liver cirrhosis 
Conclusions. The study of common epidemiological evolution of chronic hepatitis, liver 
cirrhosis and primary liver cancer in population, while considering the patient's close re- 
lationship, might reduce both morbidity and medical and socio-economic impact. 
Cuvinte cheie: hepa- Introducere. Povara patologilor ficatului reprezintă o problemă majoră și, cu siguranță, 
tită cronică, ciroză este subestimată atât la nivel naţional, cât și la nivel global. În Republica Moldova sunt 
hepatică, cancer he- înregistraţi peste 70 de mii pacienţi cu hepatită cronică și peste 10 mii — cu ciroză hepat- 
patic primar. ică, iar cca 70% dintre pacienţii cu ciroză dezvoltă cancer hepatic. Anual, circa 2 mii de 
bolnavi decedează în urma complicaţiilor cauzate de ciroză hepatică, iar peste 400 de 
bolnavi - ca urmare a cancerului hepatic primar. 
Material şi metode. Au fost analizate rapoartele statistice pentru anii 2000-2019, 
prezentate de Agenţia Naţională pentru Sănătate Publică și 3666 fişe de observaţie ale 
pacienților internaţi în SCR „Timofei Moşneaga , SC Boli infecțioase „Toma Ciorbă" și SCM 
„Sfânta Treime”, pentru perioada 2015-2019. 
Rezultate. Oficial sunt înregistrate 89290 de cazuri de hepatite cronice, ciroze hepatice 
și de cancer hepatic, majoritatea fiind de etiologie virală. Decesele sunt înregistrate pre- 
ponderent la vârsta de 70-79 de ani. Vârsta medie a pacienților cu hepatite cronice este 
de 57,74+11,22, cu ciroze hepatice - 56,21+10,17 şi a celor cu cancer hepatic 59,05+10,94. 
Factorii de risc frecvenți sunt relațiile sexuale neprotejate, utilizarea obiectelor ascuţite 
în comun, a foarfecelor și a seringilor nesterile, nerespectarea regimului alimentar, con- 
sumul de alcool și de tutun etc. Membrii familiei au fost investigaţi la prezența marlkerilor 
virali doar în 38,81% de cazuri cu hepatite cronice și 24,37% pentru cei cu ciroze hepa- 
tice. 
Concluzii. Studierea particularităţilor epidemiologice a hepatitelor cronice, a cirozelor 
hepatice și a cancerului hepatic primar în rândul populaţiei, ţinând cont de legătura 
strânsă dintre ele, va permite reducerea atât a morbidităţii, cât și a impactului medical și 
a celui socio-economic. 

INTRODUCERE 


În ultimele decenii s-a atestă o creştere constantă 
a incidenţei patologiei hepatice, care este o pro- 
blemă gravă a medicinei moderne și, este cu sigu- 
ranță subestimată atât la nivel naţional, cât și la 
nivel global (1 - 4). Estimările actuale la nivel 
mondial arată că 844 de milioane de persoane su- 
feră de boli hepatice cronice, cu o rată a morta- 
lităţii de 2 milioane de decese pe an, inclusiv 1 mi- 
lion de decese din cauza complicaţiilor de ciroză 
și 1 milion ca urmare a hepatitei virale şi a carci- 
nomului hepatocelular (5, 6, 7). Acestea pot fi 
comparate și cu alte probleme grave de sănătate 
publică, asociate bolilor cronice, precum diabetul 
- 422 dee milioane de cazuri şi 1,6 milioane 
decese, bolile pulmonare - 650 de milioane de 
cazuri, 6,17 milioane decese și bolile cardiovascu- 
lare - 540 de milioane de cazuri, 17,7 milioane 
decese (8 - 11). 


Astfel, la această etapă hepatita cronică, ciroza 
hepatică și cancerul hepatic primar reprezintă 
una dintre cele mai grave probleme pentru ome- 
nire, datorită răspândirii globale, morbidităţii și a 
mortalităţii crescute, precum și a gradului ridicat 
de dizabilitate, cauzat de evoluţia rapidă a acestor 
patologii. La nivel global, aproximativ 257 de mi- 
lioane de persoane sunt infectate cu hepatită cro- 
nică B, iar alte 71 de milioane cu hepatită cronică 
virală C, în special în ţările cu venituri mici și 
medii. 

În Republica Moldova, în 2019, s-au înregistrat 
peste 70 de mii de pacienţi cu hepatită cronică și 
peste 10 mii cu ciroză hepatică, iar 70%, dintre 
pacienţii cu ciroză au dezvoltat cancer hepatic 
primar. 


Ipoteza studiului: Studiul în cauză vizează una din- 
tre problemele majore în domeniul Sănătăţii Pub- 
lice. Actualmente problema hepatitelor cronice, 
cirozelor hepatice şi a cancerului hepatic nu a fost 
studiată în comun. Astfel, ne-am propus 
abordarea acestor patologii în complexitate, 
pentru a evidenția particularităţile bolilor în 
cauză, în diferite etape de dezvoltare și evi- 
denţierea unor factori de risc, ce determină cro- 
nicizarea pacienţilor, prin dezvoltarea cirozelor 
hepatice și a cancerului hepatic primar. 


MATERIAL ȘI METODE 


Materialul primar utilizat, pentru realizarea 
studiului, a fost colectat din datele statistice fur- 


nizate de Agenţia Naţională de Sănătate Publică, 
documentate în Forma nr. 2, Raportul privind 
unele boli infecțioase și parazitare înregistrate în 
Republica Moldova (pentru analiza morbidităţii 
prin hepatite acute) şi Darea de seamă nr. 29 
privind bolnavii cu hepatite cronice și ciroze he- 
patice. Acest studiu este unul epidemiologic ret- 
rospectiv al morbidităţii prin hepatitei cronice, ci- 
roze hepatice şi a cancerului hepatic primar. To- 
todată, fost analizată și mortalitatea cauzată de 
aceste boli în ansamblu, în Republicii Moldova. 
Pentru a evidenția factorii de risc, care contribuie 
la evoluţia cronică a hepatitelor şi dezvoltarea ul- 
terioară a cirozei şi a cancerului hepatic primar, 
au fost chestionaţi 3666 de pacienţi, inclusiv cu 
hepatită cronică - 1528 de persoane, cu ciroză he- 
patică - 1891 de persoane și cu cancer hepatic pri- 
mar - 247 de pacienţi. Pentru determinarea facto- 
rilor de risc a fost realizat un studiu de caz și de 
control, pentru a evidenția probabilitatea riscului 
(OR) pentru fiecare factor analizat. Grupul princi- 
pal a fost constituit din pacienţi care suferă de 
aceste boli, iar grupul de control de persoane care 
au bolile în cauză. Pacienţii au fost divizați în 3 
grupuri de studiu. În primul grup au intrat pa- 
cienții cu hepatită cronică și un grup de control 
(persoane sănătoase), în grupul II - pacienţi cu ci- 
roză hepatică și un grup de control (pacienţi cu 
hepatită cronică), în grupul III - pacienţi cu cancer 
hepatic primar și un grup de control (pacienţi cu 
ciroză hepatică). OR a fost calculată în baza for- 
mulei: cotele unui eveniment din grupul expus/ 
cotele unui eveniment din grupul neexpus. Dacă 
raportul de cote este mai mare de 1, rezultă că 
probabilitatea ca evenimentul să aibă loc în gru- 
pul expus, este mai mare decât în grupul neexpus. 
Rezultatele au fost procesate utilizând Programul 
Epi Info 7.2. 


REZULTATE 


Analiza situaţiei epidemiologice în Republica Mol- 
dova, privind morbiditatea prin hepatite cronice, 
ciroze hepatice și cancer hepatic, denotă o crește- 
rea evidentă a cazurilor în toată perioada anali- 
zată, anii 2000-2019. În special, în anul 2019 au 
fost înregistrate în total 89290 de cazuri de hepa- 
tite cronice, ciroze hepatice și de cancer hepatic 
primar, dintre care 78643 de pacienţi cu hepatite 
cronice, 10246 - cu ciroze hepatice și 401 -cu can- 
cer hepatic. Dinamica multianuală a morbidităţii, 
prin hepatite cronice, s-a mărit de 2 ori în perioa- 

da de studiu, de la 1092,2+5,68 cazuri la 100 mii 
de locuitori (46667 de cazuri) în anul 2000, până 
la 2218,34+7,83 cazuri la 100 mii de locuitori în 
2019. Morbiditatea prin ciroze hepatice a pro- 
gresa de la 168,6+2,23 cazuri la 100 mii de 


locuitori în 2000, până la 289,02+2,89 cazuri la 
100 mii de locuitori în 2019, iar morbiditatea prin 
cancer hepatic a sporit de la 5,1+0,37 cazuri la 
100 mii de locuitori, până la 12,01+0,59 cazuri la 
100 mii de locuitori în 2019 (fig.1). 

Figura 1. Dinamica multianuală a morbidităţii prin hepatite cronice, ciroze hepatice și cancer hepatic 
în Republica Moldova, perioada 2000-2019. 


Analiza retrospectivă a morbidităţii, prin hepatite 
cronice, demonstrează faptul că, dacă la începutul 
perioadei analizate predominau cazurile de etiol- 
ogie nevirală în 63,67+0,27% de cazuri, compara- 
tiv cu cele de etiologie virală - 36,33+0,36% de 
cazuri, atunci în 2019 situaţia s-a schimbat con- 
siderabil (fig.2). Astfel, la etapa actuală majorita- 
tea cazurilor sunt determinate de hepatitele cro- 
nice virale în 64,25+0,21% de cazuri, comparativ 

Figura 2. Ponderea hepatitelor cronice virale și 


nevirale, în Republica Moldova, în dinamica mul- 


tianuală, perioada 2000-2019. 





cu cele de etiologie nevirală - 35,77+0,28% de 
cazuri. O situație similară s-a înregistrat și în cazul 
cirozelor hepatice, dacă la începutul perioadei 
analizate (anul 2000), cirozele hepatice de etiolo- 
gie nevirală au constituit 77,94% de cazuri, com- 
parativ cu cele virale - 22,06%, atunci în anul 
2019 ponderea acestora a progresat până la 
53,b%, iar cele nevirale s-au redus până la 
46,49% (fig.3). 

Figura 3. Structura etiologică a cirozelor he- 
patice de origine virală și neviral, în Republica 
Moldova, în dinamica multianuală, perioada 
2000-2019. 

Numărul de pacienţi cu hepatită cronică virală a 
crescut practic de 3 ori, de la 16955 de cazuri în 
anul 2000, până 50525 de cazuri în 2019. La ma- 
joritatea pacienţilor s-a izolat virusul hepatitei B. 
În dinamica multianuală indicii de prevalenţă a 

morbidităţii prin HVB cronică s-au majorat de la 
8817 cazuri (206,4 cazuri la 100 mii de locuitori) 
în 2000, până la 30264 de cazuri (853,68 de 
cazuri la 100 mii de locuitori) în 2019 (fig.4). 


4» ețiologie neprecizată 


Figura 4. Dinamica multianuală a morbidităţii prin hepatite virale cronice provocate 
de virusurile „B', „C', „D” şi de etiologie neprecizată. 


Este alarmantă situația în cazul hepatitelor cro- 
nice cauzate de virusul C, unde prevalența pa- 
cienților a crescut practic de 9 ori în perioada ana- 
lizată, de la 1855 de cazuri (43,4 de cazuri la 100 
mii de locuitori) în 2000, până la 16791 de cazuri 
(473,64 de cazuri la 100 mii de locuitori) în 2019. 
Morbiditatea prin hepatite virale cronice cauzate 
de virusul D s-a majorat de la 464 de cazuri (10,9 
cazuri la 100 mii de locuitori) în 2000, până la 
1818 cazuri (51,28 de cazuri la 100 mii de locui- 
tori) în 2019. Totodată, se înregistrează o dimi- 
nuare substanţială a cazurilor de hepatite cronice 
virale, de altă etiologie și neprecizate, de la 5819 
cazuri (136,2 de cazuri la 100 mii de locuitori) în 
2000, până la 1652 de cazuri (46,60 de cazuri la 
100 mii de locuitori) în 2019. 


Situaţia epidemiologică, privind cirozele hepatice 
de etiologie virală, denotă o creştere a morbidită- 
ţii de 3 ori în 2019, faţă de primul an analizat- 
2000. Astfel, numărul de pacienţi cu ciroze hepa- 
tice de etiologie virală a sporit de la 1589 de 
cazuri în 2000, până la 5482 de cazuri în 2019. La 
fel ca în cazul hepatitelor cronice virale, majorita- 
tea pacienților au fost depistaţi cu virusul hepa- 
titei B. 


În dinamica multianuală indicii de prevalenţă a 
morbidităţii prin CHB s-au amplificat de la 655 de 


cazuri (15,3 cazuri la 100 mii de locuitori) în 
2000, până la 2422 de cazuri (68,32 de cazuri la 
100 mii de locuitori) în 2019 (fig.5). 


Indicii de prevalenţă în ciroze hepatice cauzate de 
virusul C, a sporit practic de 9 ori, de la 229 de 
cazuri (5,4 cazuri la 100 mii de locuitori) în 2000, 
până la 2240 de cazuri (63,19 cazuri la 100 mii de 
locuitori) în 2019. Morbiditatea prin ciroze hepa- 
tice virale, cauzate de virusul D, s-a majorat de la 
183 de cazuri (4,3 cazuri la 100 mii de locuitori) 
în 2000, până la 400 de cazuri (11,28 cazuri la 100 
mii de locuitori) în 2019. Cirozele hepatice virale, 
de altă etiologie și cele neprecizate, au înregistrat 
o diminuare ușoară de la 522 de cazuri (12,2 
cazuri la 100 mii de locuitori) în 2000, până la 420 
de cazuri (11,85 de cazuri la 100 mii de locuitori) 
în 2019. 


Analiza situaţiei epidemiologice în Republica Mol- 
dova pentru ultimii 11 ani (2009-2019) de- 
monstrează că majoritatea pacienţilor înregis- 
trați, cu patologiile analizate în acest studiu, dece- 
dează în faza de ciroză hepatică, iar unii - în faza 
de cancer hepatic. 


Totodată, este de menţionat faptul că în aceeași 
perioadă (2009-2019) mortalitatea, din cauza 
hepatitelor cronice și a cirozelor hepatice, este în 
scădere. Așadar, dacă în 2009 erau înregistrate 31 

de cazuri (0,84 cazuri la 100 mii de locuitori) de 
decese, ca rezultat al hepatitelor cronice, atunci în 
2019 numărul persoanelor, care au decedat de 
această patologie, s-a redus practic de 2 ori, cons- 
tituind 15 cazuri (0,4 cazuri la 100 mii de locui- 
tori) (fig. 6). Decesele cauzate de ciroze hepatice 
s-au redus de la 3117 cazuri (87,42 de cazuri la 

100 mii de locuitori) în 2000, până la 2367 de 
cazuri (66,77 de cazuri la 100 mii de locuitori) în 
2019. Numărul de decese cauzate de cancer hepa- 
tic s-a dovedit a fi stabil, pe toată perioada anali- 
zată, variind de la 424 de cazuri (11,89 cazuri la 
100 mii de locuitori) în 2000 și 447 de cazuri 
(12,6 cazuri la 100 mii de locuitori) în 2019. 





Figura 5. Dinamica multianuală a morbidităţii prin ciroze hepatice provocate de virusurile 
„B',„C', „D' şi de etiologie neprecizată. 

Figura 6. Dinamica multianuală a mortalităţii prin hepatite cronice, ciroze hepatice şi cancer hepatic în 
Republica Moldova, în perioada 2009-2019 (la 100 mii de locuitori). 


Cazuri de deces au fost înregistrate practic la 
toate categoriile de vârstă, inclusiv la copii de 0-4 
ani. În majoritatea situaţiilor, decesele sunt înre- 
gistrate la pacienţii cu vârsta de 70-79 ani, atât la 
cei cu ciroze hepatice, cât și la cei cu cancer 


hepatic (2,72 cazuri şi respectiv 0,63 cazuri la 
1000 de locuitori) (fig.7, 8). 


Numărul cazurilor de decese, printre pacienţii cu 
ciroze hepatice și cancer hepatic, se amplifică 
odată cu înaintarea în vârstă (fig.7, 8). 

Figura 7. Indicii medii ai mortalităţii prin ciroze hepatice, în funcţie de vârstă, 
în Republica Moldova, pentru anii 2009-2019 (la 1000 de locuitori). 

Figura 8. Indicii medii ai mortalităţii prin cancer hepatic, în funcţie de vârstă, în Republica Moldova, 
pentru anii 2009-2019 (la 1000 de locuitori). 


Evoluţia hepatitelor cronice în ciroze hepatice și 
în cancer hepatic primar este condiționată de un 
șir de particularităţi epidemiologice și de factori 
de risc, asociaţi diagnosticului de bază. În acest 
context, au fost analizate fișele de observaţie a 
3666 de pacienţi, inclusiv cu hepatite cronice -— 
1528 de bolnavi (41,68+1,26%), cu ciroze hepa- 
tice 1891 de bolnavi (51,58+1,14%) și cu cancer 
hepatic - 247 de bolnavi (6,74+1,59%), pentru a 
stabili factorii de risc care contribuie la evoluţia 
hepatitelor cronice în ciroze hepatice și în cancer 
hepatic primar. Analiza patologiilor hepatice cro- 
nice denotă că, mai frecvent hepatite cronice se 
înregistrează la femei, însă evoluţia acestora în ci- 
roze hepatice și în cancer hepatic se evidenţiază, 
mai frecvent, printre bărbaţi. Astfel, hepatitele 
cronice la femei au fost înregistrate în 873 de 
cazuri sau 57,13+1,67% [95%, CL:54,64-59,59], 
faţă de bărbaţi - 655 de cazuri sau 42,87+1,93% 


[95%,  CL;40,41-45,36]  (P<0,001). Raportul 
dintre bărbaţi și femei a constituit 1,33 (873:655), 
reprezentând 968 de cazuri sau 51,19+1,60% 
[95%, CL;48,94-53,44] şi respectiv 923 de cazuri 
sau 48,81+1,64% [95%, CL;46,56-51,06]. O pon- 
dere mai marea bărbaţilor afectaţi s-a dovedita fi 
printre pacienţii cu cancer hepatic primar. 
Bărbaţii, cu cancer hepatic primar, au constituit 
156 de cazuri sau 63,16+3,86% [95%, CL;56,81- 
69,19], față de femei - 91 de cazuri sau 
36,84+5,05% [95%, CL;30,81-43,19] (fig.9). 


Vârsta medie a pacienţilor cu hepatite cronice a 
constituit 57,74+11,22, cu ciroze hepatice de 
56,21+10,17 și cu cancer hepatic de 59,05+10,94 
(fig.10). 


Totodată, este de menţionat faptul că, hepatitele 
cronice, cirozele hepatice și cancerul hepatic au 
fost înregistrate şi la copii cu vârsta de 10 ani. Ma- 
joritatea cazurilor de hepatite cronice și ciroze 

hepatice au fost înregistrate la pacienții cu vârsta în cazul cancerului hepatic - în grupa de vârstă de 
de 50-59 de ani (37,50% şi 39,56% respectiv), iar 60-69 de ani (49,80%) (fig.11). 

Figura 9. Structura patologiei ficatului în funcţie sex. 

Figura 10. Ponderea pacienţilor în funcţie de vârsta medie. 

Figura 11. Ponderea patologiilor hepatice în funcţie de grupele de vârstă. 

Pacienţii cu hepatite cronice, ciroze hepatice și 
cancer hepatic au fost chestionaţi pentru a deter- 
mina factorii de risc comportamentali, după care 
au fost analizațţi în programul Epilnfo 7.2. Analiza 
factorilor de risc, prin metoda regresiei liniare, a 
constatat că, pentru pacienţii cu hepatite cronice 
OR înalt a fost în cazul pacienţilor care practică re- 
lații sexuale neprotejate - 1378 de pacienți 
(0R=5,92; 95%; Cl 4,11-8,54, P<0,001), utilizarea 
obiectelor ascuţite în comun - 925 de pacienţi 
(OR= 1,91; 95%: CI 1,3-2,68, P<0,001), utilizarea 
în comun a foarfecii — 845 de pacienţi (0R=1,15; 
95%: Cl 0,83-1,61, P=0,38) și utilizarea în comun 
a seringilor - 37 de pacienţi (0R=1,24; 95%: Cl 
0,37-4,07, P=0,38) (fig.12). 


Pentru pacienții cu ciroze hepatice, OR înalt a fost 
în cazul relaţiilor sexuale neprotejate - 1831 de 
pacienţi  (0R=19,68; 95%: Cl 13,01-29,78, 
P<0,001), utilizarea obiectelor ascuţite în comun 
- 1358 de pacienţi (OR= 3,15; 95%: Cl 2,25-4,4, 
P<0,001) și utilizarea în comun a lamei de bărbie- 
rit — 100 de pacienţi (0R=1,36; 95%: Cl 0,59-3,17, 
P=0,46). 


Pentru pacienţii cu cancer hepatic, OR înalt a fost 
în cazul utilizării obiectelor ascuţite în comun - 
239 de pacienţi (OR= 37,34; 95%: Cl 17,23-80,91 
P<0,001 ), a relaţiilor sexuale neprotejate - 241 de 
pacienți  (0R=25,91; 95%: Cl 10,82-62,01, 
P<0,001), utilizarea în comun a periuţei de dinţi — 
31 de pacienţi (0R=5,34; 95%: Cl 1,84-15,46, 
P<0,001) și utilizarea în comun a foarfecii - 154 
de pacienţi (0R=1,55; 95%: Cl 1,03-2,33, 
P=0,003). 


Totodată, pacienţii cu patologiile ficatului au fost 
chestionaţi privind respectarea regimului alimen- 
tar și a consumului de alcool și tutun. Astfel, ana- 
liza datelor, prin metoda regresie liniare, a de- 
monstrat că în cazul pacienţilor cu hepatite cro- 
nice, factorul de risc cu OR>1 s-a dovedit a fi 
nerespectarea regimului alimentar prescris de 
medicul specialist și de consumul de alcool. 


În cazul consumului cronic al unei cantităţi ex- 
cesive de alcool, sporește riscul progresiei, cu 
dezvoltarea mai rapidă a fibrozei şi a cirozei hepa- 
tice (6, 14, 15). 


Din cei 1528 de pacienţi cu hepatite cronice, 
nerespectarea regimului alimentar au menţionat 
835 de pacienți - 54,65% (OR= 1,43; 95%: CI 1,01- 
2,02, P=0,01), iar problema consumului de alcool 
au menţionat 605 pacienţi -39,59% (0R=1,01; 


95%: Cl 0,72-1,42, P=0,46). 


Analiza datelor prin regresie liniară, pentru pa- 
cienții cu ciroze hepatice, a evidenţiat în calitate 
de factor de risc doar consumul de alcool, care a 
fost menţionat de 723 de pacienţi - 38,23% 
(0R=3,06; 95%: C1:2,57-3,64, P=0,00001). Pentru 
pacienţii cu cancer hepatic, factorii de risc s-au 
dovedit a fi nerespectarea regimului alimentar şi 
consumul de alcool. Nerespectarea regimului ali- 
mentar au menţionat - 213 pacienţi - 86,23% 
(0R=1,29; 95%: C1:0,87-1,91, P=0,09), iar consu- 
mul de alcool a fost menţionat de 164 de pacienţi 
- 66,40% (0R=3,19; 95% CI: 2,41-4,22, 
P=0,00001). 


Peste 90% dintre pacienţii cu hepatite cronice și 
ciroze hepatice s-au aflat în staționar, pentru tra- 
tament, doar 10 zile. Pe parcursul aflării în staţio- 
nar majoritatea au primit tratament simptomatic 
(hepatite cronice - 45,45%, iar în cazul cirozelor 
hepatice - 54,47%) şi doar în 24,68% de cazuri 
pacienţii cu hepatite cronice au primit tratament 
antiviral, iar cei cu ciroze hepatice -21,95%. 


Membrii familiei pacienţilor, depistaţi cu hepatite 
cronice sau ciroze hepatice, au fost investigaţi la 
markeri virali doar în 38,81% şi, respectiv 
24,37% de cazuri. 


Totodată, este de menţionat și faptul că membrii 
familiei pacienţilor cu hepatită virală cronică B au 
fost vaccinaţi doar în proporţie de 18,46%, iar cu 
ciroze hepatice şi mai puţin - 15,25%. În 81,54 de 
cazuri respondențţii au menţionat că, membrii fa- 
miliei nu au primit vaccin contra hepatitei virale 
B. 


Pacienţii cu hepatite cronice și cu ciroze hepatice 
au evidenţiat prezenţa condiţiilor nocive de 
muncă (fig.12) cum ar fi îngrăşăminte (18,42% și 
15,15% respectiv), activităţi la ferma de animale 
(15,79% şi 14,14% respectiv), insecticide 
(14,47% şi 14,14% respectiv), pesticide (11,84% 
și 13,13%), detergenţi chimici (11,84% și 
13,13%), etc. 


DISCUȚII 


Controlul eficient al bolilor transmisibile se ba- 
zează pe eficiența sistemului de supraveghere 
epidemiologică. Un sistem de supraveghere fun- 
cțional la nivel naţional este bazat pe realizarea 
acţiunilor de prevenire și de control, al bolilor 
transmisibile prioritare. Obiectivele supraveghe- 
rii epidemiologice constau în stabilirea particula 

Figura 12. Ponderea pacienţilor cu hepatite cronice și ciroze hepatice 
în funcţie de condiţiile nocive de muncă. 


rităților şi a evoluţiei procesului epidemic, în 
funcţie de componentele de bază (timp, loc, per- 
soană); stabilirea cauzelor și a condiţiilor apa- 
riției cazurilor de boală, depistarea izbucnirilor 
epidemice și prognozarea evoluţiei lor; monitori- 
zarea realizării programelor naţionale de control 
al maladiilor; evaluarea eficacităţii măsurilor de 
prevenire și de control. Analiza situaţiei epide- 
miologice în Republica Moldova privind hepati- 
tele cronice, cirozele hepatice și cancerul hepatic 
a evidenţiat că, indicii morbidităţii sunt în conti- 
nuă creștere, iar situația necesită o soluţionare 
urgentă. Este evident faptul că, studierea 


CONCLUZII 


particularităților de manifestare epidemiologică a 
hepatite-lor cronice, a cirozelor hepatice și a can- 
cerului hepatic, în complexitate, va permite apli- 
carea măsu-rilor de prevenire şi de control efi- 
ciente, la diferite niveluri de asistență medicală, 
inclusiv etapa de îngrijire prespitalicească și cea 
spitalicească a pacientului. Monitorizarea indici- 
lor de evoluţie și de agravare a stării de sănătate 
a pacientului va permite implicarea precoce a 
specialistului, pen-tru prevenirea evoluţiei hepa- 
titei cronice în ciro-ză hepatică și, ulterior, în can- 
cer hepatic primar. 


Astfel, din cele menţionate, se constată că problema hepatitelor cronice, a cirozelor hepatice și cea a 
cancerului hepatic primar este deosebit de stringentă la etapa actuală, care necesită soluţionare. Analiza 
situației epidemiologice privind hepatitele cronice, cirozele hepatice și cancerul hepatic au evidenţiat 


următoarele: 


1. Indicii deprevalență a morbidităţii prin hepatite cronice, ciroze hepatice și prin cancer hepatic este 


în continuă creștere. 


Majoritatea hepatitelor cronice și a cirozelor hepatice sunt de etiologie virală. 


3. Numărul pacienţilor cu HVB cronică s-a majorat de la 8817 de cazuri în 2000, până la 30264 de 
cazuri în 2019, iar în cazul hepatitelor cronice provocate de virusul C, s-a amplificat practic de 9 ori, 
de la 1855 de cazuri în 2000, până la 16791 de cazuri în 2019. 


4. Numărul pacienţilor cu ciroză hepatică B a sporit de la 655 de cazuri în 2000, până la 2422 de cazuri 
în 2019, iar cu ciroze hepatice cauzate de virusul C, a sporit practic de 9 ori, de la 229 de cazuri în 
2000, până la 2240 de cazuri în 2019. 


Majoritatea deceselor sunt înregistrate la pacienţii cu ciroze hepatice la vârsta de 70-79 de ani. 


6. Mai frecvent, hepatitele cronice se înregistrează la femei, iar cirozele hepatice și cancerul hepatic 
se evidenţiază la bărbaţi. 


7. Vârsta medie a pacienţilor cu hepatite cronice a constituit 57,74+11,22, cu ciroze hepatice 
56,21+10,17 şi cancer hepatic 59,05+10,94. 

8. Factorii de risc s-au dovedita fi relaţii sexuale neprotejate, utilizarea obiectelor ascuţite în comun, 
utilizarea în comun a foarfecii și a seringilor, nerespectarea regimului alimentar și consumul de 
alcool și de tutun. 
9. Peste 90% dintre pacienţii cu hepatite cronice și cu ciroze hepatice s-au aflat în staționar, pentru 
tratament, doar 10 zile. 
10. Pacienţii cu hepatite cronice au primit tratament antiviral doar în 24,68% de cazuri, iar cei cu ciroze 
hepatice -21,95%. 
11. Membrii familiilor au fost investigaţi la prezenţa markerilor virali doar în 38,81% de cazuri, în 
hepatite cronice și 24,37% - cu ciroze hepatice. 
12. Vaccinarea membrilor familiei, împotriva hepatitei virale B, după depistarea bolnavului cu hepatită 
virală cronică B, au menţionat 18,46%, iar dintre cei cu ciroze hepatice - 15,25%. 
13. Pacienţii cu hepatite cronice și ciroze hepatice au evidenţiat prezenţa condiţiilor nocive de muncă, 
cum ar fi lucru cu îngrășăminte, insecticide, pesticide, detergenţi chimici, activităţi la ferma de ani- 
male etc. 

